Scandlines

Scandlines er et færgerederi, der driver færgeruterne Rødby-Puttgarden og Gedser-Rostock mellem Danmark og Tyskland. 

Scandlines ejer 7 færger, hvoraf 6 af dem er hybridfærger, hvilket gør Scandlines til ejer af verdens største flåde af hybridfærger. 

På et normalt år har Scandlines over 41.500 afgange, 7 millioner passagerer, 1,7 millioner personbiler og ca. 700.000 fragtenheder på sine to ruter.

Scandlines har datterselskaberne Scandlines Danmark ApS og Scandlines Deutschland GmbH, som driver aktiviteterne i de to hovedlande.

Historie 
Scandlines har en lang historie bag sig. 

I 1903 sejlede den første jernbanefærge mellem Gedser i Danmark og Warnemünde i Tyskland, hvor De Danske Statsbaner, DSB, drev ruten fra dansk side i et partnerskab med et statsejet tysk rederi.

I 1963 kom en ekstra færgerute til mellem Rødby og Puttgarden, og den blev en del af fugleflugtslinjen – en transportlinje mellem København og Hamborg. 

I 1995 blev rederiet udskilt fra DSB og omdannet til et selvstændigt aktieselskab, der skiftede navn til DSB Rederi. 

I 1997 ændrede DSB Rederi navn til Scandlines. 

I 1998 fusionerede de to rederipartnere, danske Scandlines A/S og tyske DFO, til selskabet Scandlines AG. Scandlines AG var ejet af det danske Transport- og Energiministerium og Deutsche Bahn. 

I 2007 blev Scandlines privatiseret og solgt til den britiske infrastrukturfond 3i, det tyske investeringsselskab Allianz Capital og rederiet Deutsche Seereederei.

Mellem 1999 og 2015 blev en del af Scandlines’ færgeruter solgt fra herunder Aarhus-Kalundborg og Helsingør-Helsingborg, der i dag drives af hhv. Molslinjen og ForSea. 

I dag er Scandlines ejet af et konsortium bestående af de tre infrastrukturfonde, First Sentier Investors, 3i og Federated Hermes.

Hovedfokus er på de to ruter: Gedser-Rostock og Rødby-Puttgarden.

Ledelse 
Den øverste ledelse består af CEO Carsten Nørland, CFO Per Johannesen Madsen og COO Michael Guldmann Petersen.

Den tyske del af organisationen har derudover to direktører: Heiko Kähler og Gerald Lefold, som står for den daglige ledelse i Scandlines’ tyske selskaber.

Overfarter 

Scandlines driver to færgeruter mellem Danmark og Tyskland. 

 Rødby−Puttgarden
 Gedser-Rostock

Færger 
Scandlines har seks hybridfærger og en fragtfærge. Den ene færge har desuden fået monteret et rotorsejl i 2020. 

Scandlines’ færger på Rødby-Puttgarden: 

 M/F Prins Richard
 M/F Prinsesse Benedicte
 M/F Schleswig-Holstein
 M/F Deutschland
 M/F Kronprins Frederik (fragtfærge)

Scandlines’ færger på Gedser-Rostock: 

 M/F Berlin
 M/F Copenhagen (har rotorsejl)

Havne 
Scandlines ejer havneområderne i Rødby, Gedser og Puttgarden og lejer sig ind i Rostock havn.

Tidligere ruter 
Helsingør−Helsingborg
M/F Tycho Brahe
M/F Aurora af Helsingborg
M/F Hamlet
M/F Mercandia IV
M/F Mercandia XII
Rostock−Hangö
 M/F Aurora
 M/F Merchant
Trelleborg−Rostock
 M/F Skåne
 M/F Mecklenburg-Vorpommern
Trelleborg-Sassnitz
 M/F Trelleborg
 M/F Sassnitz
Nynäshamn−Ventspils
 M/F Scottish Viking
Travemünde−Ventspils
 M/F Watling Street
Travemünde−Liepāja
 M/F Ask (2011-2012)
 M/F Urd (2011-2012)
Bøjden−Fynshav
 M/F Thor Sydfyen (Nu ejet af Molslinien)
Dragør−Limhamn 1960−1999
 M/F Dragør
 M/F Limhamn
Esbjerg−Fanø
 M/F Fenja (Nu ejet af Molslinien)
 M/F Menja (Nu ejet af Molslinien)
Spodsbjerg−Tårs
 M/F Frigg Sydfyen
 M/F Odin Sydfyen
 M/F Spodsbjerg
Aarhus−Kalundborg 1995-1999
 M/F Ask (til 1998)
 M/F Urd

BorderShop 
Scandlines ejer BorderShop, der er to grænsehandelsbutikker, som ligger i Puttgarden og i Rostock.

Billeder

Se også 
 Kaj og Bøje
 Jernbanefærger

Referencer

Eksterne henvisninger 

 hjemmeside

Rederier fra Tyskland
Etableret i 1998
Rederier fra Danmark